CELEX: 
Language: hr
Date: 2017-07-27 00:00:00
Title: PROVEDBENA UREDBA KOMISIJE (EU) …/... kojom se određuje način prikaza informacija iz članka 10. stavka 10. Direktive 2014/53/EU

PROVEDBENA UREDBA KOMISIJE (EU) …/...
            
            
               оd 20.7.2017.
            
            
               kojom se određuje način prikaza informacija iz članka 10. stavka 10. Direktive 2014/53/EU
            
            
               (Tekst značajan za EGP)
            
            
               EUROPSKA KOMISIJA,
            
            
               uzimajući u obzir Ugovor o funkcioniranju Europske unije,
            
            
               uzimajući u obzir Direktivu 2014/53/EU Europskog parlamenta i Vijeća od 16. travnja 2014. o usklađivanju zakonodavstava država članica o stavljanju na raspolaganje radijske opreme na tržištu i stavljanju izvan snage Direktive 1999/5/EZ
                  1
               , a posebno njezin članak 10. stavak 10. i članak 45. stavak 2.,
            
            
               budući da:
            
            
               (1)Člankom 10. stavkom 10. Direktive 2014/53/EU propisuje se da u slučaju ograničenja povezanih sa stavljanjem u pogon ili zahtjeva za odobrenje uporabe, informacije dostupne na pakiranju moraju omogućiti određivanje država članica ili zemljopisnog područja unutar države članice na kojem postoje ograničenja u pogledu stavljanja u pogon ili zahtjevi za odobrenje uporabe te da se takvim informacijama dopunjuju upute koje se prilažu radijskoj opremi.
            
            
               (2)U skladu s člankom 10. stavkom 10. Direktive 2014/53/EU Komisija može donijeti provedbene akte kojima se određuje način prikaza informacija iz članka 10. stavka 10.
            
            
               (3)Ti se provedbeni akti donose u skladu sa savjetodavnim postupkom iz članka 45. stavka 2. Direktive 2014/53/EU.
            
            
               (4)Mjere utvrđene ovom Uredbom u skladu su s mišljenjem Odbora za ocjenjivanje sukladnosti i nadzor tržišta telekomunikacija osnovanog u skladu s člankom 45. Direktive 2014/53/EU,
            
            
               DONIJELA JE OVU UREDBU:
            
            
               Članak 1.
            
            
               Ovom se Uredbom određuje način prikaza informacija iz članka 10. stavka 10. Direktive 2014/53/EU te se ona primjenjuje samo na radijsku opremu koja podliježe ograničenjima povezanima sa stavljanjem u pogon ili zahtjevima za odobrenje uporabe u najmanje jednoj državi članici.
            
            
               Članak 2.
            
            
               1.  Ako radijska oprema podliježe ograničenjima povezanima sa stavljanjem u pogon ili zahtjevima za odobrenje uporabe, kako je predviđeno člankom 10. stavkom 10. Direktive 2014/53/EU, na pakiranju radijske opreme prikazuje se vidljivo i čitko:
            
            
               (a)piktogram, kako je utvrđen u Prilogu I.; ili
            
            
               (b)riječi „Ograničenja ili zahtjevi u” na jeziku koji bez teškoća razumiju krajnji korisnici kako ga odredi predmetna država članica, iza čega slijede oznake, kako su propisane u Prilogu II., država članica u kojima postoje ograničenja povezana sa stavljanjem u uporabu ili zahtjevi za odobrenje uporabe.
            
         
         
            
               2.  Ako radijska oprema podliježe ograničenjima povezanima sa stavljanjem u pogon ili zahtjevima za odobrenje uporabe, kako je predviđeno člankom 10. stavkom 10. Direktive 2014/53/EU, u uputama koje se prilažu radijskoj opremi navodi se, na jeziku koji bez teškoća razumiju krajnji korisnici kako ga odredi predmetna država članica, popis država članica i zemljopisnih područja u državama članicama na kojima postoje takva ograničenja ili zahtjevi, kao i tip ograničenja ili zahtjeva koji se primjenjuju u svakoj državi članici i svakom zemljopisnom području unutar države članice.
            
            
               Članak 3.
            
            
               Ova Uredba stupa na snagu dvadesetog dana od dana objave u Službenom listu Europske unije, a primjenjuje se od ... [12 mjeseci nakon stupanja na snagu].
            
            
               Smatra se da je radijska oprema koja se stavi na tržište nakon [datum: dan prije stupanja na snagu ove Uredbe] i koja je u skladu s ovom Uredbom sukladna članku 10. stavku 10. Direktive 2014/53/EU.
            
            
               Ova je Uredba u cijelosti obvezujuća i izravno se primjenjuje u svim državama članicama.
            
            
               Sastavljeno u Bruxellesu 20.7.2017.
            
            
               
                     Za Komisiju
               
               
                     Predsjednik
                     Jean-Claude JUNCKER
               
            
         
         
            
                  
                     (1)
                  SL L 153, 22.5.2014., str. 62.
               
            
      
    ---documentbreak--- 
      
         
         
            
               PRILOZI
            
            
                
            
            
                Provedbenoj uredbi Komisije (EU) br. .../...
            
            
               kojom se određuje način prikaza informacija iz članka 10. stavka 10. Direktive 2014/53/EU
            
            
               PRILOG I.
            
            
               Piktogram
            
            
               1. Piktogram mora imati oblik tablice.
            
            
                
            
            
               2. Piktogram mora sadržavati sljedeći znak:
            
            
               
                  
            
            
               3. Usto se u piktogramu ispod ili pored znaka iz stavka 2. moraju navesti oznake, kako su propisane u Prilogu II, država članica u kojima postoje ograničenja povezana sa stavljanjem u uporabu ili zahtjevi za odobrenje uporabe.
            
            
            
               4. Piktogram i njegov sadržaj mogu imati različite varijacije (npr. boja, sa ili bez ispune, debljina linije), uz uvjet da su i dalje vidljivi i čitki.
            
            
            
               5. Primjeri piktograma:
            
            
                     
                        
                           
                     
                  
               
                     
                        ES
                     
                  
                  
                     
                        LU
                     
                  
                  
                     
                        RO
                     
                  
               
                     
                        CZ
                     
                  
                  
                     
                        FR
                     
                  
                  
                     
                        HU
                     
                  
               
                     
                        SI
                     
                  
                  
                     
                        DK
                     
                  
                  
                     
                        HR
                     
                  
               
               
            
                     
                        
                           
                     
                  
                  
                     
                     
                        BG
                     
                  
                  
                     
                     
                        EE
                     
                  
                  
                     
                     
                        BE
                     
                  
               
         
         
            
            
            
            
            
            
            
            
               
            
            
            
               PRILOG II.
            
            
               Oznake
            
            
               Oznake država članica glase kako slijedi:
            
            
               Belgija  (BE),  Bugarska  (BG),  Češka  (CZ),  Danska  (DK),  Njemačka  (DE),  Estonija  (EE),  Irska  (IE),  Grčka  (EL),  Španjolska  (ES),  Francuska  (FR),  Hrvatska  (HR),  Italija  (IT),  Cipar  (CY),  Latvija  (LV),  Litva  (LT),  Luksemburg  (LU),  Mađarska  (HU),  Malta  (MT),  Nizozemska  (NL),  Austrija  (AT),  Poljska  (PL),  Portugal  (PT),  Rumunjska  (RO),  Slovenija  (SI),  Slovačka  (SK),  Finska  (FI),  Švedska  (SE) i  Ujedinjena Kraljevina  (UK).